  Россиысь калыкез дышетонъя министерстволэн пресс-службаез Анжелика Тихонова корреспондент Россиысь калыкез дышетонъя министр Сергей Кравцов Москваысь Вормон музейын «Обыкновенный нацизм» адӟытонэз усьтонын кунысь школаосын историез нырысетӥ классысен дышетыны кутскозы шуыса вераз. Со сярысь министерстволэн пресс-службаез ивортӥз. « Ми ноку но ум сётэ, мукет калыкъёс, Украинаысь, Белоруссиысь вынлыко калыкъёс, сярысь асьме историямы уродэн мед вераломы шуыса. Ми ваньзэ лэсьтом, историез тодон-валан мед утиськоз шуыса. Соин ик мон пумкылъян кутӥ, школаосын историез дышетон нырысетӥ классысен кутскоз » Сергей Кравцов, Россиысь калыкез дышетонъя министр Министр валэктӥз, школаосын историяя одно нуоно урокъёс уз луэ, вераськон историяя тодон-валан сётон (просвещение) сярысь мынэ.  « Историяя урокъёс ӧвол, соос витетӥ классысен кутскылӥзы но кутскозы, со просветительской программаос. Соосты «Окружающий мир» предмет улсын ортчытъяны луэ, семьяедлэсь, улосвылэдлэсь историзэ дышетыны, урокъёс бере музейёсы, адӟытонъёсы ветлыны луэ » Сергей Кравцов, Россиысь калыкез дышетонъя министр Тодэ вайытом, Ижкарын удмурт кылэз дышетонъя медиалаборатория кылдытозы. Тегъёс: Дышетон история пиналъёс Удмуртия Россия  